**Beszámoló**

**a Tiszaalpári Árpád Fejedelem Általános Iskola**

**„Iskolakert – programjáról”**

Tiszaalpár, 2020. június 03.

Iskolánk, a Tiszaalpári Árpád Fejedelem Általános Iskola az Iskolakert programot ebben a tanévben is folytatta. Az iskolakert működtetésében az az osztályok ökomanói és az önként jelentkező tanulók vettek részt.

Az iskolakertet a települési önkormányzatól kapott 16 m x 16 m -es területen és az iskolaudvar egy részén hoztuk létre. A 256 cm2-es területen ágyásokat alakítottunk ki, csöpögtető rendszerrel láttuk el, de a koronavírus járvány miatt nem tudtuk elvégezni a munkálatokat. Az iskola melletti területen gyógynövénykert működik. Az udvar különböző területeit sövény választja el, aminek ápolása szintén része az iskolakertnek. Intézményünk Örökös Ökoiskola, így a kert létrehozása és művelése, valamint az ökoiskola egyes elemei (komposztálás, csapadékgyűjtés, gondozott zöldfelület, dísznövények telepítése az udvaron) szorosan összekapcsolódtak az iskolakert programjával.

Iskolánk tanulólétszáma 305 fő. Az iskolakert programjában osztályonként két ökomanó vesz részt, ez 34 tanulót jelent. Ezen felül az alsó tagozatos napközis csoportok tanulói a virágok ápolásában vesznek részt, heti váltásban csoportonként 2 fő tevékenykedik ezen a területen. Iskolánkban elkészítettük az iskolakert logója.

Az iskolakert programnak köszönhetően intézményünk különböző eszközökkel gazdagodott, amit az idei tanévben is tudtunk használni.

Ősszel összegyűjtöttük a faleveleket. Tavasszal virágosítottuk az iskolánk udvarát. Majd az alsós osztályok vállalták a virágok öntözését és gazolását.

Sajnos a világjárvány miatt csak digitális formában tudtuk diákjainkat megmozgatni, ami viszont igen sikeres volt. Mindig megosztottuk a diákokkal az online iskolakert ötleteit, a gyerekek otthon öntözték növényeiket, virágjaikat, ápolták a kertet, amiről sok fotót küldtek el tanáraiknak is, bizonyítva az elvégzett munkát. Több osztály készített technika óra keretében madárodút is.

A Pedagógiai Programhoz igazítottuk munkákat, illetve a Pedagógiai Programot is módosítjuk a pályázatban foglaltakat figyelembe véve. Az alapcélok megvalósítását nagyban segíti ez a kezdeményezés. Tanulóink könnyebben és kézzelfogható módon ismerkednek meg a fenntarthatóság fogalmával, elkülönül számunkra például a szemét és a hulladék fogalma, tisztában vannak az újrahasznosítás módjaival. Az egészséges táplálkozást segíti a zöldségek megismerése, később majd a felhasználása. A kerti munka fejleszti diákjaink finommotorikáját, szabály - és feladattudatát, kitartását, a tervszerűséget. Hasznos a pályaválasztás szempontjából is, hisz a gyerekek megismerkednek a mezőgazdasági munkákkal, a különböző munkafázisokkal, az ehhez a munkához szükséges kompetenciákkal. A településünkön nagy hagyománya volt mindig is a mezőgazdasági termelésnek, a kiskertekben történő zöldség- és gyümölcstermesztésnek. Ezzel a programmal most ismét lehetővé válik ezek népszerűsítése.

 A szülők és a kollégák részéről egyre több pozitív hozzáállást tapasztalunk.

A munkánk tudatos és tervezett részét a következő tanévben is az önkormányzattól kapott veteményes kert további megmunkálása, valamint az iskolaudvarban lévő gyógynövényes kert rendbetétele, bővítése fogja jelenteni. Ennek a koordinálását a továbbképzésen részt vett kolléganőnk és az önkormányzat gondnoka közösen fogják végezni. A gyógynövényes kert és az iskolaudvar rendben tartása az öko- manók feladata lesz a jövőben is.

Tiszaalpár, 2020. június 03.